13. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΑΜΥΝΗΣ ΚΑΙ ΟΙΚΟΝΟΜΙΚΩΝ Αριθ.Φ.670/6/456592 της 30 Ιουν./25 Ιουλ.1980 (ΦΕΚ Β΄701) Περί των όρων και προϋποθέσεων χορηγήσεως αδειών λιανικής πωλήσεως καπνοβιομηχανικών προϊόντων και ειδών μονοπωλίου εις πόλεις πληθυσμού 100.000 κατοίκων και άνω συμφώνως προς την παρ. 3 του άρθρ. 3 του Νόμ. 1043/80. Έχοντες υπ' όψει: α)Τας διατάξεις των άρθρ. 2 και 3 του Νόμ. 1043/80 «περί τροποποιήσεως, συμπληρώσεως και αντικαταστάσεως διατάξεών τινων της «περί αναπήρων και θυμάτων πολέμου ισχυούσης Νομοθεσίας». β)Τας διατάξεις του άρθρ. 18 του Ν.Δ. 1044/71 «περί τροποποιήσεως, συμπληρώσεως και αντικαταστάσεως διατάξεων του Α.Ν. 1324/49 «περί προστασίας και αποκαταστάσεως των αναπήρων πολέμου οπλιτών και θυμάτων πολέμου», ως συνεπληρώθη δια του άρθρ. 8 του Νόμ. 1043/80. γ)Σχετικήν εισήγησιν της Διευθύνσεως Εφέδρων Πολεμιστών Αγωνιστών Θυμάτων και Αναπήρων του Γενικού Επιτελείου Εθνικής Αμύνης, αποφασίζουμε: 1.α)Επιτρέπομεν την χορήγησιν αδειών λιανικής πωλήσεως καπνοβιομηχανικών προϊόντων και ειδών μονοπωλίου, καθ’ υπέρβασιν των χορηγουμένων υπό της παρ. 6 του άρθρ. 2 του Νόμ. 1043/80, εις πόλεις εχούσας πραγματικόν πληθυσμόν 100.000 κατοίκων και άνω, εφ’ όσον η χορήγησις επιβάλλεται εκ της ηυξημένης καταναλωτικής κινήσεως και των αναγκών του κοινού, υπό την προϋπόθεσιν ότι δεν ασκείται εκμετάλλευσις περιπτέρου ή αδείας λιανικής πωλήσεως καπνοβιομηχανικών προϊόντων εις απόστασιν 200 μέτρων, της αποστάσεως προσμετρουμένης πραγματικώς και ουχί δια νοητής γραμμής. β)Αι ως άνω άδειαι χορηγούνται δι’ αποφάσεως του αρμοδίου Νομάρχου, συμφώνως προς το άρθρ. 18 του Ν.Δ. 1044/71, ως συνεπληρώθη υπό του άρθρ. 8 του Νόμ. 1043/80 και δεν δύνανται να υπερβαίνουν το 1/3 των υπό της παρ. 6 του άρθρ. 2 του Νόμ. 1043/80 χορηγηθεισών αδειών. γ)Κατά την χορήγησιν των αδειών τηρείται η υπό του άρθρ. 2 του Νόμ. 1043/80 οριζομένη σειρά προτιμήσεως. 2.Καταργούμεν πάσαν προγενεστέραν σχετικήν απόφασιν ημών. 